Korytnačkovité

Korytnačkovité (Testudinidae) je čeľaď suchozemských plazov z radu korytnačkotvaré (Testudines).

Charakteristika 
Karapax a plastrón majú spojený mostom. Rôzne druhy dorastajú do rôznych veľkosti od niekoľkých centimetrov až do dvoch metrov. Sú obvykle aktívne cez deň, so závislosťou na okolitej teplote po zotmení. Sú to všeobecne samotárske zvieratá.

Väčšinou sú bylinožravce, živia sa trávou, listovou zeleninou, kvetinami, ovocím. Niektoré druhy sú všežravé. Niektoré druhy konzumujú červy, hmyz a zdochliny v ich prirodzenom prostredí. Príliš mnoho bielkovín je pre nich však škodlivé a môže spôsobiť deformáciu panciera a iné zdravotné problémy.

Mnoho druhov korytnačiek je sexuálne dimorfných, rozdiely medzi samcami a samicami sa líšia druh od druhu. U niektorých druhov majú samci dlhší, vyčnievajúci krčný štítok na pancieri ako samice, u iných majú dlhšie pazúry na predných končatinách. U väčšiny druhov korytnačiek býva samica väčšia ako samec. Niektorí vedci sa domnievajú, že samci rastú rýchlejšie, zatiaľ čo samice pomalšie ale viac. Samec má tiež plastrón zakrivený dovnútra kvôli reprodukcii. Najjednoduchší spôsob ako určiť pohlavie korytnačky, je pozrieť sa na chvost. Samice majú spravidla menší chvost, zatiaľ čo samci majú oveľa dlhší.

Reprodukcia 
Samica kladie jedno až tri vajca do vyhrabanej jamky v piesku. Vajcia znáša a potom zahrabáva obvykle v noci. Vajcia sú ponechané bez dozoru a podľa druhu za 60 – 120 dní sa liahnu mláďatá. Veľkosť vajíčka závisí na veľkosti matky a možno ho odhadnúť podľa otvoru kloaky medzi karapaxom a plastrónom. Plastrón u samice má viditeľný vrub pod chvostom, čo uľahčuje prechádzaniu vajca. Po skončení inkubačnej doby už majú mláďatá zub, aby sa vymanili zo svojej škrupiny. Mladé korytnačky často vyžadujú viac živín ako dospelí. Je bežné, že mláďatá bylinožravých druhov jedia červy alebo larvy hmyzu kvôli proteínu.

Systém Mikko's Phylogeny ArchiveThe Reptile Database
Korytnačkovité (Testudinidae):
? rod † Achilemys
 rod Aldabrachelys (vrátane rodov Dipsochelys a Megalochelys)
 rod Astrochelys – korytnačka
 rod †Cylindraspis
?rod † Damonia
? rod †Dithyrosternon
?rod †Ergilemys 
?rod Floridemys/Bystra
 rod Geochelone – korytnačka
rod †Gigantochersina
 rod Gopherus (vrátane rodov Oligopherus a Xerobates) – korytnačka
 rod  †Hadrianus
?rod †Hesperotestudo
?rod †Cheirogaster
 rod Chelonoidis – korytnačka
 rod Chersina – korytnačka
 rod Homopus – korytnačka
 rod † Impregnochelys
 rod Indotestudo – korytnačka
?rod †Kansuchelys
 rod Kinixys – korytnačka
 rod Malacochersus – korytnačka
 rod Manouria – korytnačka
 rod † Miotestudo
?rod † Namibchersus
 rod Psammobates – korytnačka
 rod Pyxis (vrátane rodu Axinixys) – korytnačka
?rod †Sinohadrianus
 rod Stigmochelys – korytnačka
 rod † Stylemys
 rod Testudo (vrátane rodov Agrionemys, Eurotestudo, Chersine, Protestudo a Paleotestudo) – korytnačka

Referencie

Iné projekty

Zdroj